2004E0552 — DA — 12.07.2004 — 000.001

Dette dokument er et dokumentationsredskab, og institutionerne påtager sig intet ansvar herfor





Berigtiget ved:









▼B

RÅDETS FÆLLES AKTION 2004/552/FUSP

af 12. juli 2004

om aspekter ved det europæiske satellitbaserede radionavigationssystems drift, som måtte berøre Den Europæiske Unions sikkerhed







RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 14, og ud fra følgende betragtninger: (1) Ved Rådets forordning (EF) nr. 1321/2004 af 12. juli 2004 om forvaltningsstrukturerne for det europæiske program for satellitbaseret radionavigation ( 1 ) er der etableret et fællesskabsorgan, ►C1 benævnt tilsynsmyndigheden for den europæiske GNSS (tilsynsmyndigheden). ◄ (2) Efter nævnte forordning skal tilsynsmyndigheden bl.a. forvalte alle aspekter vedrørende radionavigationssystemets sikkerhed, medmindre andet er fastsat i forbindelse med aspekter vedrørende Den Europæiske Unions og dens medlemsstaters sikkerhed. (3) Det fastsættes endvidere, at tilsynsmyndigheden er koncessionsgivende myndighed over for den private koncessionshaver, der har til opgave at gennemføre og forvalte systemets drift, og som i henhold til koncessionsaftalen med tilsynsmyndigheden skal efterkomme enhver instruks, som Rådet udsteder i medfør af denne fælles aktion. (4) Hvis systemets drift vil kunne berøre Den Europæiske Unions eller dens medlemsstaters sikkerhed, bør Rådet træffe afgørelse om, hvilke foranstaltninger det er nødvendigt at træffe. (5) Rådets generalsekretær/den højtstående repræsentant for den fælles udenrigs- og sikkerhedspolitik bør med henblik på denne fælles aktion have bemyndigelse til at træffe de nødvendige foranstaltninger i hastende tilfælde og bør kunne sikre permanent overvågning af systemets drift — ud fra følgende betragtninger: VEDTAGET FØLGENDE FÆLLES AKTION:







Artikel 1

Med forbehold af forordning (EF) nr. 1321/2004 fastlægger denne fælles aktion Rådets ansvar i tilfælde, hvor driften af det europæiske satellitbaserede radionavigationssystem, i det følgende benævnt »systemet«, vil kunne berøre Den Europæiske Unions eller medlemsstaternes sikkerhed.

Artikel 2

1. Rådet træffer med enstemmighed afgørelse om de nødvendige instrukser, der skal gives til tilsynsmyndigheden og systemets koncessionshaver, hvis der opstår en trussel mod Den Europæiske Unions eller en medlemsstats sikkerhed på grund af systemets drift eller anvendelse, eller hvis systemets drift er udsat for en trussel, navnlig som følge af en international krise. Ethvert medlem af Rådet, generalsekretæren/den højtstående repræsentant eller Kommissionen kan anmode om, at Rådet indkaldes til drøftelser med henblik på at vedtage sådanne instrukser.

2. Rådet opfordrer, hvis det er praktisk muligt, tilsynsmyndigheden til at afgive udtalelse om, hvilke yderligere konsekvenser de instrukser, det agter at træffe afgørelse om, kan forventes at få for Galileo-systemet.

3. Den Udenrigs- og Sikkerhedspolitiske Komité afgiver udtalelse til Rådet i det omfang, det er relevant.

Artikel 3

1. I helt særlige tilfælde, hvor hastende omstændigheder kræver omgående handling, bemyndiges generalsekretæren/den højtstående repræsentant til at udstede de nødvendige instrukser, der er nævnt i artikel 2, stk. 1. Generalsekretæren/den højtstående repræsentant underretter straks Rådet og Kommissionen om enhver instruks, der udstedes i medfør af nærværende artikel.

2. Rådet kan beslutte at ændre instrukserne i det omfang, det er nødvendigt.

Artikel 4

På baggrund af udviklingen i det europæiske satellitbaserede radionavigationssystem reviderer og præciserer Rådet med enstemmighed, i det omfang det er nødvendigt, reglerne og procedurerne i denne fælles aktions artikel 2 og 3. Rådet præciserer i den forbindelse navnlig de foranstaltninger, der skal træffes, hvis der opstår en trussel mod Den Europæiske Unions eller en medlemsstats sikkerhed, og navnlig hvis PRS-modtagere går tabt eller misbruges eller disses sikkerhedssystemer brydes. Det præciserer ligeledes, hvordan det kan forsyne tilsynsmyndigheden med de nødvendige instrukser vedrørende alle spørgsmål, der kan berøre Den Europæiske Unions eller medlemsstaternes sikkerhed.

Artikel 5

Denne fælles aktion har virkning fra dagen for vedtagelsen.

Artikel 6

Denne fælles aktion offentliggøres i Den Europæiske Unions Tidende.